Dave Chappelle a lovit din nou: "Trump cu coronavirus a fost ca atunci când Freddie Mercury a avut HIV".
Comedianul Dave Chappelle a ținut un monolog după anunțarea rezultatului alegerilor. Gazda Saturday Night Live i-a ironizat pe cei doi candidați, în special pe Trump. În urmă cu 4 ani, un monolog similar i-a adus lui Chappelle premiul Emmy.
E de ajuns să intri pe orice rețea de socializare ca să vezi multe glume pe tema alegerilor din SUA. Umorul a fost însă dus la un nou nivel de Dave Chappelle.Comediantul care câștiga premiul Emmy după alegerile de acum 4 ani, a lovit din nou. Glumele sale au stârnit râsul, chiar dacă au fost la limita decenței.Desigur, tema rasismului nu a lipsit.Dave Chappelle: "Vă aduceți aminte cum era viața înainte de Covid? Eu îmi aduc. Erau atacuri armate în fiecare săptămână. Ați uitat asta? Slavă Domnului că a venit Covid-ul. Cineva trebuia să-i închidă pe criminalii aștia albi, să-i țină în case"Candidații la președinția Americii nu au scăpat nici ei de umorul lui Chappelle. Donald Trump a fost însă principala țintă.Dave Chappelle: "Când Donald Trump a avut coronavirus s-a spus totul despre el la știri, dar știți ce nu s-a spus? Că era ilar! Era ilar! Trump cu coronavirus a fost ca atunci când Freddie Mercury a avut HIV. Nimeni nu se întreba: oare cum a luat?".